Curtea de Apel Bacău a întors sentința Tribunalului Neamț, în care fostul primar Cosmin Necula și viceprimarul Dragoș Ștefan au fost condamnați la închisoare cu suspendare pentru abuz în serviciu. Magistrații i-au achitat pe cei doi edili, considerând că faptele nu au fost săvârșite cu forma de vinovăție prevăzută de lege.
Redăm mai jos sentința
Admite apelurile declarate de apelanţii-inculpaţi Necula Cosmin şi Ştefan Daniel-Dragoş împotriva sentinţei penale pronunţate de Tribunalul Neamţ în dosarul nr. 1652/110/2019. Desfiinţează în parte sentinţa penală apelată, în latura penală. Rejudecând cauza, achită inculpaţii:
– Necula Cosmin pentru săvârşirea infracţiunii de participaţie improprie (sub forma determinării) la infracţiunea de abuz în serviciu;
– Ştefan Daniel – Dragos, pentru săvârşirea infracţiunii de participaţie improprie (sub forma determinării) la infracţiunea de abuz în serviciu, întrucât faptele nu au fost săvârşite cu forma de vinovăţie prevăzută de lege.
Cheltuielile judiciare avansate de stat la fond rămân în sarcina statului. Menţine celelalte dispoziţii ale sentinţei apelate. Cheltuielile judiciare avansate de stat în apel rămân în sarcina statului. Definitivă. Pronunţată, azi 14.03.2024, prin punerea soluţiei la dispoziţia inculpaţilor, a persoanei vătămate şi a procurorului prin mijlocirea grefei instanţei.
Vom reveni.